Khairil Rashid

Khairil Azwan Mohd Rashid (juga dikenali sebagai Krill, lahir 20 Mei 1971) merupakan penyampai radio, penyanyi dan pengacara televisyen Malaysia. Beliau memulakan kerjaya radio beliau pada 1998 sebagai salah seorang juruhebah radio ERA dari 1998 hingga 2007, seterusnya di X FM dari 2007 hingga 2008, dan Sinar dari 2008 hingga 2015.

Kerjaya
Pada tahun 1994, Khairil Rashid memulakan kerjaya awalnya di Radio Televisyen Malaysia (RTM) sebagai penyusun intisari rancangan untuk TV2. 

Beliau menyertai barisan penyampai radio ERA semasa penubuhannya pada 1 Ogos 1998, termasuk Halim Othman, Najman Mohamed, Jamal Jamaluddin, Faizal Ismail, Seelan Paul, Linda Onn, Kudsia Kahar, Subarma Mokhtaruddin dan Nadira Azizan. Semasa bersama Era, beliau bertugas setiap hari Isnin hingga Jumaat dari jam 6.00 pagi hingga 10.00 pagi bersama Kieran dan Raja Azura dalam segmen Pagi di ERA. 

Khairil juga pernah bertugas pada waktu petang bersama Noor di radio XFM, sebelum berpindah ke Sinar FM di mana beliau bertugas sehingga 2015. 

Di samping itu, Khairil juga merupakan salah seorang ahli kumpulan Khafi berpasangan dengan Faizal Ismail yang juga penyampai radio tetap di radio Hot FM. Mereka menerbitkan album pertama bertajuk Satu Jengkal pada 2006. Selain itu, beliau pernah menjadi model MTV nyanyi penyanyi dangdut Amelina menerusi lagu Semakin Rindu Semakin Asyik ketika zaman remajanya. Selain itu, Krill juga pernah berlakon, kredit filem beliau ialah KL Menjerit (2002) dan Gangster (2005).

Filemografi
 Talking Telephone Numbers (rancangan permainan, 2002)
 KL Menjerit (2002)
 Bintang Hati (2004)
 Gangster (2005)

Diskografi
Bersama Khafi
 Satu Jengkal (2006)

Rujukan

Pautan luar
 

Kelahiran 1971
Orang hidup
Orang dari Kuala Lumpur
Pengacara televisyen Malaysia
Pelakon lelaki Malaysia
Penyampai radio Malaysia
Orang Malaysia berketurunan Melayu
Muslim Malaysia